નાનુ યાને કે અભય દેઓલ દિલ્હીનો એક ગુંડો છે, જે લોકોનાં ઘરોમાં ભાડુઆત તરીકે રહેવા આવે અને પછી ‘ખોસલા કા ઘોંસલા’ના ખુરાનાની જેમ એના પર કબ્જો કરી લે. લેકિન અભય અપુન કી પિચ્ચર કા હીરો હૈ, એટલે એ ગમે તે કરે પાછો હોય એકદમ નેકદિલ- ભગવાન કા આદમી. એક્સિડન્ટનો ભોગ બનેલી વ્યક્તિને હોસ્પિટલે પહોંચાડે, પાડોશીઓ સાથે સારા સંબંધો રાખે, એમની ઑટિસ્ટિક દીકરીને ચોકલેટો આપે, મમ્મી બહારગામથી આવે તો ‘માં, તુમ આ ગયી, માં?!’ કરી ઊઠે વગેરે વગેરે. આવો જ એક પરોપકાર કરવામાં એક દિવસ એ બરાબરનો સલવાય છે. પોલીસ-બોલીસ નહીં, સીધી એક પ્રેતાત્મા જ એની પાછળ પડી જાય છે. પણ પછી એ પ્રેતાત્માના પપ્પા એન્ટ્રી મારે, હીરોની મમ્મી એન્ટ્રી મારે, માતારાનીના જગરાતા આવે, CIDની ‘કુછ તો ગડબડ હૈ, દયા’ ટાઈપની ડિટેક્ટિવગીરી આવે, થોડી સમાજસેવા, બહુ બધા રોનાધોના આવે અને બિલિવ મી, જીવતો માણસ અને એક ભૂતનિયાની લવસ્ટોરી પણ આવે… ત્યાં સુધીમાં આપણે એ ભૂલી ચૂક્યા હોઈએ કે હાઈલા, આપણે તો એક કોમેડી ફિલ્મ જોવા આવેલા!